Planne om jou huis skoner te hou - Jou Gesin | Solidariteit WêreldJou Gesin | Solidariteit Wêreld
Tuis › Artikels › Planne om jou huis skoner te hou
Niemand het tyd om heeldag huis skoon te maak nie. Ons het dus almal 'n slim plan of twee nodig om ons te help om ons huise maklik vir 'n langer tyd skoner en netjieser te hou. 'n Klein verandering kan 'n groot verskil maak.
Nadat jy jou hande gewas en afgedroog het, vee vinnig die wasbak ook droog. Dit sal dan altyd skoon en netjies lyk sonder dat jy dit kort-kort moet skrop.
Gebruik vloeibare handeseep in 'n spuitbottel by jou wasbak. Koekies seep by 'n wasbak is baie morsig.
Laat jou kinders hulle hande buite was nadat hulle buite gespeel het.
Maak jou skottelgoedwasser voor ontbyt in die oggend leeg. Enige vuil skottelgoed kan dan direk in die skottelgoedwasser geplaas word vir die res van die dag. Sit die skottelgoedwasser aan net voordat jy gaan slaap.
Gebruik jou skottelgoedwasser om meer as net skottelgoed te was. Jy kan ornamente en allerhande glashouers in jou skottelgoedwasser was. Minder skrop met die hand gee meer tyd vir ander dinge.
Indien jy nie 'n skottelgoedwasser het nie, kan jy seepwater en skoon afspoelwater in die kombuiswasbakke los. Dit sal dan elke lid van die gesin se verantwoordelikheid wees om te was wat hy gebruik soos hy dit gebruik. Jy moet net sorg dat die water gereeld genoeg vervang word. Niemand wil skottelgoed in vieslike vuil water was nie.
Los jou skoene (en vuilgoed) by die deur. Jy sal dan nie so dikwels jou vloere hoef te vee nie. Vir jou kaalvoetkinders kan jy 'n ou handdoek by die deur laat waaraan hulle hul voete kan afvee wanneer hulle in die huis inkom.
Plaas twee deurmatjies by elke deur, een binne en een buite. Jy sal sodoende dubbel die hoeveelheid vuilgoed vang voordat dit by jou huis kan inkom. Maak ook seker dat hierdie matjies skoon bly. Vuil matjies lei tot 'n vuil huis.
Raak ontslae van 'n onnodige deurmekaarspul. Elke ekstra ding wat rondlê, is een ekstra ding wat opgeruim en skoongemaak moet word.
Koop 'n skottelgoedborsel wat seep vrystel soos jy was. Hang hierdie borsel in jou stort. Terwyl jy stort, kan jy vinnig die teëls skrop met hierdie borsel. Skottelgoedseep werk goed vir hierdie doel.
Vee jou toilet elke dag skoon met 'n lappie en borsel dit vinnig uit. Dit sal jou slegs 'n paar minute neem en sal jou badkamer altyd vars laat ruik. Bêre ook 'n bottel skoonmaakmiddel agter jou toilet. Jy hoef dit dan nie elke keer te gaan haal wanneer jy die toilet vinnig wil afvee nie.
Gebruik 'n verfkwas om stof uit klein ruimtes te vee. Jy hoef dan nie alles weg te skuif om by die stof uit te kom nie.
Kry 'n plekkie vir elke item. Dit is moeilik om iets op sy plek te bêre as hy nie sy eie plek het nie. Gebruik houers wat gemerk is vir spesifieke items. Dit sal baie help om vir algemene netheid te sorg.
Beplan! Stel 'n skoonmaakskedule op en verdeel take in daagliks, weekliks, en maandeliks. Besluit watter tyd van die dag die beste gaan werk vir elke taak. Laat die hele gesin bewus wees van die skedule, en dan inspring om alles skoner te hou.
Lifehack: https://www.lifehack.org/articles/lifestyle/cant-keep-up-13-habits-that-will-keep-your-house-clean-even-if-you-have-kids.html